Document ID: 32011R0828

KOMMISSIONENS GENNEMFØRELSESFORORDNING (EU) Nr. 828/2011
af 17. august 2011
om suspension af indførsel i Unionen af enheder af visse arter af vilde dyr og planter
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (1), særlig artikel 19, stk. 1,
efter høring af Den Videnskabelige Undersøgelsesgruppe og
ud fra følgende betragtninger:
(1)
Kommissionen kan ifølge artikel 4, stk. 6, i forordning (EF) nr. 338/97 fastsætte restriktioner for indførsel i Unionen af enheder af visse arter i overensstemmelse med betingelserne fastsat i litra a) til d). Der er endvidere fastsat gennemførelsesforanstaltninger for sådanne restriktioner i Kommissionens forordning (EF) nr. 865/2006 af 4. maj 2006 om gennemførelsesbestemmelser til Rådets forordning (EF) nr. 338/97 om beskyttelse af vilde dyr og planter ved kontrol af handelen hermed (2).
(2)
En liste over arter, for hvilke indførsel i Unionen er suspenderet, er fastsat ved Kommissionens forordning (EU) nr. 997/2010 af 5. november 2010 om suspension af indførsel i Fællesskabet af enheder af visse arter af vilde dyr og planter (3).
(3)
Ud fra nye oplysninger har Den Videnskabelige Undersøgelsesgruppe konkluderet, at bevaringsstatus for Sagittarius serpentarius opført i bilag B til Rådets forordning (EF) nr. 338/97 vil blive bragt i alvorlig fare, hvis indførslen heraf i Unionen fra Tanzania ikke suspenderes. Indførslen af Sagittarius serpentarius fra Tanzania bør derfor suspenderes.
(4)
Ud fra de seneste oplysninger har Den Videnskabelige Undersøgelsesgruppe konkluderet, at der ikke længere bør kræves suspension af indførsel i Unionen af følgende arter:
-
Lynx lynx (jagttrofæer) fra Aserbajdsjan
-
Hexaprotodon liberiensis fra Guinea
-
Moschus anhuiensis, Moschus berezovskii, Moschus chrysogaster, Moschus fuscus og Moschus moschiferus fra Kina
-
Uromastyx aegyptia fra Egypten
-
Chamaeleo ellioti fra Burundi
-
Chamaeleo pfefferi fra Cameroun
-
Varanus exanthematicus (opdrættede enheder af en længde på 35 cm eller mindre), Varanus niloticus (opdrættede enheder af en længde på 35 cm eller mindre) og Kinixys belliana (opdrættede enheder på 5 cm eller mindre rygskjoldslængde) fra Benin
-
Varanus niloticus fra Burundi og Mozambique
-
Varanus salvator fra Kina, Indien og Singapore
-
Python reticulatus fra Indien og Singapore
-
Aldabrachelys gigantea fra Seychellerne
-
Geochelone elegans fra Pakistan
-
Geochelone platynota fra Myanmar
-
Indotestudo elongata fra Bangladesh, Kina og Indien.
(5)
Der er foretaget en høring af alle oprindelseslandene for de arter, der er omfattet af de nye restriktioner for indførsel, som er omhandlet i denne forordning.
(6)
Artsnavnene for Pachypodium sofiense og Euphorbia suzannae-marnierae er blevet tilpasset de seneste officielle CITES-henvisninger. De tekniske fejl under phylum mollusca er ligeledes blevet korrigeret.
(7)
Listen over arter, for hvilke indførsel i Unionen er suspenderet, bør derfor ændres, og af klarhedshensyn bør forordning (EU) nr. 997/2010 udskiftes.
(8)
Foranstaltningerne i denne forordning er i overensstemmelse med udtalelse fra Udvalget for Handel med Vilde Dyr og Planter -
VEDTAGET DENNE FORORDNING:
Artikel 1
Indførsel i Unionen af enheder af de arter af vilde dyr og planter, der er opført i bilaget til denne forordning, suspenderes herved, jf. dog artikel 71 i forordning (EF) nr. 865/2006.
Artikel 2
Forordning (EU) nr. 997/2010 ophæves.
Henvisninger til den ophævede forordning betragtes som henvisninger til nærværende forordning.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. august 2011.

Labels: 3
20